A fost stabilită echipa sezonului din Liga 1! Liga Profesionistă de Fotbal (LPF) a anunţat, miercuri, echipa ideală a sezonului 2023-2024 din primul eșalon.
Conform site-ului oficial al Ligii, „la baza acestei departajări stau statisticile LPF (numărul de meciuri jucate, golurile marcate, pasele decisive etc), prezenţele nominalizaţilor în echipa ideală a fiecărei etape, punctajul din fiecare rundă cumulat, precum şi nominalizările făcute pentru „Jucătorul meciului”.
A fost stabilită echipa sezonului din Liga 1!
Componenţa echipei:
Ştefan Târnovanu (FCSB, 39 de meciuri) – Christopher Braun (Rapid, 36 meciuri), Siyabonga Ngezana (FCSB, 30 de meciuri), Joyskim Dawa (FCSB, 36 de meciuri, Nicuşor Bancu (Universitatea Craiova, 36 de meciuri) – Karlo Muhar (CFR Cluj / 38 de meciuri), Darius Olaru (FCSB – 36 de meciuri) – Philip Otele (CFR Cluj – 40 de meciuri), Alexandru Mitriţă (Universitatea Craiova -35 de meciuri), Florinel Coman (FCSB , 34 de meciuri) – Albion Rrahmani (Rapid, 25 de meciuri), notează news.ro.
Antrenor: Elias Charalambouls (FCSB).
„Echipa ideală” a LPF are şi 11 rezerve: Răzvan Sava (CFR Cluj) – Valentin Creţu (FCSB), Denis Ciobotariu (Sepsi Sf. Gheorghe), Anton Kresic (CFR Cluj), Risto Radunovic (FCSB) – Adrian Şut (FCSB), Panagiotis Tachtsidis (CFR Cluj) – Ciprian Deac (CFR Cluj), Dan Nistor (Universitatea Cluj), Marius Ştefănescu (Sepsi OSK) – Louis Munteanu (Farul Constanţa).
Mihai Pintilii a dezvăluit ce se întâmplă la antrenamentele FCSB-ului!
Mihai Pintilii a dezvăluit ce se întâmplă la antrenamentele FCSB-ului. Delegatul campioanei a vorbit despre atmosfera din interiorul echipei patronate de Gigi Becali.
Cu Elias Charalambous și Mihai Pintilii la cârma echipei, FCSB a câștigat un nou titlu de campioană după o pauză de 9 ani. Acum, Pintilii a dezvăluit ce relație are cu jucătorii care au câștigat actualul sezon de Liga 1.
Delegatul campioanei a dezvăluit că își permite să ridice tonul la jucători, având în vedere că se află în staff-ul FCSB-ului de o perioadă lungă de timp.
De asemenea, Pintilii a vorbit și despre Elias Charalambous și a spus că tehnicianul este o fire mai calmă, care îl temperează.
„Eu mă mai enervez la antrenamente şi mai țip la ei, că îmi permit. Elias fiind din altă ţară e mai calm.
Şi mie îmi mai zice ‘Calm, calm’, dar ăsta sunt eu. În viaţa de zi cu zi sunt, dar la antrenamente sunt lucruri care ţin de antrenament, clar îmi doresc ca ei să progreseze, nu să stagneze, să stea aici”, a spus Mihai Pintilii, la orangesport.ro.